**รายงานการประชุมเจ้าหน้าที่เทศบาลตำบลนาอาน**

**เรื่อง ซักซ้อมแนวทางการปฏิบัติงานเทศบาลตำบลนาอาน**

**ครั้งที่ 6 / 2565**

**วันอังคาร ที่ 1 มิถุนายน 2565 เวลา 14.00 น.**

**ห้องประชุมสำนักงานเทศบาลตำบลนาอาน อำเภอเมืองเลย จังหวัดเลย**

ผู้มาประชุม จำนวน คน (แนบท้าย)

ผู้ไม่มาประชุม จำนวน คน (แนบท้าย)

เริ่มประชุมเวลา 14.00 น.

**ระเบียบวาระที่ 1** เรื่องที่ประธานแจ้งให้ที่ประชุมทราบ

**นายกัณฐสิทธิ์ จันทร์ศิริ** ประธานในที่ประชุม

**ปลัดเทศบาลฯ** - ขอเปิดการประชุมประจำเดือน มิถุนายน 2565 ในวันพุธที่ 1 มิถุนายน 2565 ในวันนี้ ท่านนายกเทศมนตรีตำบลนาอาน นายวิเวทย์ วิไชโย ได้มอบหมายให้เป็นประธานในการประชุมประจำเดือน มิถุนายน 2565 เพื่อเป็นการซักซ้อมแนวทางการปฏิบัติราชการประจำเดือน ของเทศบาลตำบลนาอาน

- ตามนโยบายของอำเภอเมืองเลย จังหวัดเลย เรื่องการเข้าประชุมฯ ให้แสดงความจงรักภักดีต่อสถาบันหลักของ ชาติ ศาสนา และพระมหากษัตริย์ โดยการจุดเทียนบูชาพระรัตนตรัย สวดมนต์ไหว้พระ และร้องเพลงสรรเสริญพระบารมี ในทุกครั้งที่มีการประชุม การอบรม

- แจ้งเรื่องการรับโอนข้าราชการส่วนท้องถิ่นอื่น หรือพนักงานเทศบาล เมื่อวันที่ 17 มิถุนายน 2565 ได้โอนย้ายมาใหม่ 1 ท่าน จากเทศบาลตำบลนาดอกคำ คือ

* นายปิยะพงษ์ มงคลบุราณ ตำแหน่ง นักพัฒนาชุมชนปฏิบัติการ สังกัด สำนักปลัดเทศบาลตำบลนาอาน เริ่มมาปฏิบัติงานในวันที่ 17 พฤษภาคม 2565 ก็ยินดีต้อนรับที่จะได้ร่วมปฏิบัติหน้าที่การงานร่วมกัน ให้พัฒนา และให้บริการ ประชาชนอย่างมีประสิทธิภาพต่อไป

- เพื่อไม่เป็นการเสียเวลาก็ขอให้ส่วนราชการต่าง ๆ แจ้งข้อราชการอื่นต่อไป

**ระเบียบวาระที่ 2 รับรองรายงานการประชุม**

- รายงานการประชุมประจำเดือนพฤษภาคม งานราชการทั่วไปของเทศบาล ได้ดำเนินการจัดทำเป็นที่เรียบร้อยแล้ว และได้สำเนารายงานการประชุมดังกล่าวแจ้งสำนัก/กองฯ ทราบ และให้งานประชาสัมพันธ์ดำเนินการประชาสัมพันธ์ลงในเวปไซต์ของเทศบาลตำบลนาอาน ต่อไป

**มติที่ประชุม รับทราบ**

**ระเบียบวาระที่ 3 เรื่องสืบเนื่อง**

**- ไม่มี**

/มติที่ประชม...

- 2 –

**มติที่ประชุม รับทราบ**

**ระเบียบวาระที่** 4 **เรื่องเสนอเพื่อทราบ**

**นายกัณฐสิทธิ์ จันทร์ศิริ** - ในส่วนเรื่องเสนอเพื่อทราบนี้ นำเรียนข้อราชการที่ได้รับแจ้งมาจากที่ประชุมอำเภอเมืองเลย**ปลัดเทศบาลฯ** จังหวัดเลย ดังต่อไป

1.ทางจังหวัดเลยเน้นย้ำ เรื่องการแก้ไขปัญหายาเสพติด ในโครงการแก้ไขปัญหายาเสพติดในพื้นที่การดำเนินงานโครงการ “TO BE NUMBER ONEW” ให้เห็นเป้าหมาย เพื่อการป้องกันแก้ไขปัญหายาเสพติด การขับเคลื่อนศูนย์ปฏิบัติการต่อสู้ยาเสพติด ทางงานป้องกันเสนอมาแล้ว ฝากทางคุณสาวิทย์ มุ่งดี นักจัดการงานทั่วไปปฏิบัติการ ประสานงานกับทางทีมงานป้องกันฯ และแต่งตั้งคณะกรรมกรรมการร่วม 3 – 4 ฝ่าย

2. เรื่องการขจัดความยากจน ตามข้อมูล TPMAP และ Thai QM ซึ่งในส่วนข้อมูล TPMAP ได้ดำเนินการตามข้อมูลในเรื่องของการช่วยเหลือสงเคราะห์ผู้ได้รับความเดือดร้อนแล้ว ทางงานพัฒนาชุมชนได้ลงบันทึกในระบบเรียบร้อยแล้ว ยังคงเหลือข้อมูลที่ต้องดำเนินการคือ Thai QM จะประเมินผลในวันที่ 14 มิถุนายน 2565 นี้ ในส่วนของเทศบาลตำบลนาอานได้ดำเนินการเรียบร้อยแล้ว

3. เรื่องโรคโควิด – 19 ทางศูนย์ CI ของตำบลนาอานยังไม่มีคำสั่งปิด ตอนนี้สถานการณ์โรคโควิด – 19 สำหรับคนที่ยังไม่ขึ้น 2 ขีด กรณีเป็นผู้สูงอายุ หรือมีความจำเป็นที่สามารถตรวจเองได้ ก็ไปรับการตรวจที่โรงพยาบาลเมืองเลยได้ และในวันที่ 1 กรกฏาคม 2565 จะประกาศให้เป็น “โรคประจำถิ่น” แต่เรื่องการใส่แมสก็ยังคงใส่อยู่ กรณีที่ติดเชื้อโรคโควิด – 19 ถ้าหากโรคโควิด – 19 ได้กำหนดให้เป็นโรคประจำถิ่นแล้ว ปัญหาที่เทศบาลฯ ต้องเตรียมการก็คือ การฟื้นฟูเพราะคนที่ติดต้องเข้ารับการกักตัว ในช่วงการกักตัวก็ต้องไปซัพพอร์ต ในส่วนงานกองสาธารณะสุขต้องเฝ้าระวังติดตามด้วยว่าสามารถดำเนินการให้ได้ขนาดไหน และช่วงนี้เป็นช่วงเปิดเทอมแล้วฝากทางโรงเรียนฯ ศูนย์เด็กฯ ให้เฝ้าระวังตามมาตรการของโรคโควิด – 19 ด้วย

4. เรื่องการฉีดวัคซีนป้องกันโรคโควิด – 19 เนื่องจากว่ามีหลายประเด็น หลายปัจจัย อย่างเช่น ฉีดแล้วเสียชีวิต ทางหมอศิริราชแจ้งว่า วัคซีนที่ฉีดไม่ได้มีผลอะไรต่อการเสียชีวิต แต่ถ้าเรามองภาพรวมแล้ว ฉีดก็ยังดีกว่าไม่ฉีด เพราะสามารถพิสูจน์ได้ว่าอันตรายลดลง ใครที่ยังไม่ได้ฉีดวัคซีน หรือใครที่ยังไม่ได้ฉีดวัคซีนกระตุ้นเข็ม 3 – 4 ก็ไปรับการฉีดวัคซีนได้ ที่โรงพยาบาลเลย

5. เรื่องศูนย์ความปลอดภัยทางถนนขององค์กรปกครองส่วนท้องถิ่น (อปท.) ก็จะต้องมีการดำเนินงานแบบต่อเนื่อง โดยเฉพาะเรื่องของการตั้งสัญญาณไฟ การตั้งป้ายจราจร การตั้งด่านในห้วงเทศกาลเทศบาลจะให้เพิ่มด่านชุมชนเพิ่มอีก ฝากงานป้องกันเข้าไปดูด้วยว่าสิ่งไหนที่มีส่วนเกี่ยวข้องด้วยว่าจะต้องมีการเตรียมตัวอย่างไรในปี 2566 ว่าจะต้องตั้งงบประมาณอย่างไร และเป็นตัวชี้วัดในการตรวจ LPA ด้วย ในส่วนนี้ต้องมีข้อมูลฝากไว้ด้วย

6. โครงการขับเคลื่อนถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565

/ทางจังหวัด...

- 3 –

ทางจังหวัดให้ดำเนินการขับเคลื่อนจัดทำข้อบัญญัติ/เทศบัญญัติท้องถิ่น ว่าด้วยเรื่อง การอนุญาตให้มีการก่อสร้างอาคารบ้านเรือนใหม่ได้ โดยในแบบก่อสร้างต้องมีระบบบำบัดน้ำเสียประจำครัวเรือนอยู่ด้วย เพื่อไม่ให้ไหลลงทะลุออกมาสู่ทางสาธารณะ ให้ลงใต้ดินทั้งหมด โดยมีผู้ใหญ่บ้านเป็นต้นแบบ และขับเคลื่อนกับทางสมาชิสภาเทศบาลฯ โดยเฉพาะพนักงาน เจ้าหน้าที่เทศบาลตำบลนาอาน ต้องเป็นต้นแบบในการคัดแยกขยะ พวกเราต้องช่วยกันในเรื่องการคัดแยกขยะก่อนทิ้ง ในกิจกรรมนี้ด้วย โดยเฉพาะเรื่องเทศบัญญัติให้แล้วเสร็จภายในวันที่ 15 กรกฎาคม 2565 ได้ส่งเรื่องไปเรียบร้อยแล้ว แต่เขาให้ปรับปรุง ถ้าไม่ปรับปรุงก็ให้ยกเลิกฉบับนั้น แล้วก็ออกใหม่

7. เรื่องแผนป้องกันการทุจริตฯ ก็จะมีการดำเนินการในระบบฯ ประมาณเดือนกรกฏาคม – สิงหาคม 2565 ในเรื่องของการจัดทำแผนป้องกันการทุจริตฯ ฝากทางคุณวิไล ศรียากุล นักวิเคราะห์นโยบายและแผนชำนาญการ คุณเสาวลักษณ์ นนทะปะ นักวิเคราะห์นโยบายและแผนชำนาญการ ให้ติดตามในเรื่องนี้ด้วย

8. เรื่องการจัดทำเทศบัญญัติฯ ปี 2567 ซึ่งจะต้องเตรียมการจัดทำงบประมาณเสนอสำนักงบประมาณโดยตรงภายในเดือนพฤศจิกายน – ธันวาคม 2565 นี้ ในโครงการที่จะขอเงินอุดหนุนเฉพาะกิจไม่ต้องออกโครงการใหญ่ ให้ทำโครงการย่อยก็ได้และเตรียมการไว้ด้วย ส่วนทางโรงเรียน กองการศึกษาก็เตรียมงบประมาณที่เกี่ยวข้องกับเด็ก ในปี 2566 ซึ่งจะเริ่มเดือนกรกฏาคม 2565 จะพยายามเสนอร่างเทศบัญญัติปี 2566 ภายในเดือนกรกฏาคม 2565 ให้แล้วเสร็จภายในเดือนสิงหาคม 2565 ประมาณวันที่ 15 – 16 สิงหาคม 2565 ก็ส่งจังหวัดได้ ในส่วนของค่าใช้จ่ายด้านบุคลากร ทางคุณสุกัญญา อ่วมจันทะ นักทรัพยากรบุคคลชำนาญการ ได้คำนวณให้เรียบร้อยแล้ว ในส่วนรายจ่ายประเภทอื่น ๆ เช่น ค่าตอบแทน ค่าเช่า ค่านอกเวลา เป็นต้น ให้ทางแต่ละส่วนราชการเอาไปกรอกข้อมูล และส่งให้คุณวิไล ศรียากุล นักวิเคราะห์นโยบายและแผนชำนาญการ เพื่อจะได้จัดทำเป็นร่าง ส่วนแผนโครงการก็ให้ตรวจดูว่าอยู่ในแผนหรือไม่ โดยเฉพาะโครงการที่จะต้องจัดทำและตอบสนองในเรื่องการตรวจประเมินตัวชี้วัด ตามแบบ LPA หรือตามแบบของ ปปช. ก็ต้องบรรจุโครงการที่ต้องใช้เงินในการอบรมให้ความรู้ การป้องกันการทุจริต แต่โครงการบางอย่างไม่ต้องใช้เงินก็ได้ โครงการที่ส่วนราชการขอรับการสนับสนุนไม่ทราบว่าส่งไปหรือยัง ก็ให้ส่งไปแจ้งหน่วยงานที่เขาเคยขอเราให้ส่วนราชการนั้น ๆ มีหนังสือแจ้งขอสนับสนุนงบประมาณจากเทศบาลด้วย

9. เรื่องการแก้ไขปัญหายาเสพติด ท่านนายอำเภอได้ลงพื้นที่ และได้ไปเจอปัญหาในเรื่องนี้ในชุมชนที่ตำบลเสี้ยว ตำบลกกทอง ได้รับแจ้งจากประชาชนว่าลูกติดยาเสพติดต้องทำอย่างไร เพราะฉะนั้นในส่วนของเทศบาลตำบลนาอานต้องทำตรวจหาสารเสพติดในร่างกาย ต้องทำความสะอาดให้ปราศจากปัญหานี้ และเคยแจ้งไว้แล้วว่าจะทำการตรวจภายในวันนี้ หรือวันไหน ก็ให้ไปชำระร่างกายให้เรียบร้อยตั้งแต่นี้ไป และการดื่มแอลกอฮอล์ในสำนักงานด้วย เพราะว่าท่านนายกฯ ได้เน้นย้ำห้ามโดยเด็ดขาด ฝากทุกท่านในเรื่องนี้ไว้ด้วย

10.เรื่องการสมัครจิตอาสาพระราชทาน 904 วปร. เปิดรับสมัครจิตอาสาพร้อมกันทั่วประเทศ

/ทุกวันที่...

- 4 –

ทุกวันที่ 1 - 10 ของเดือน ได้ที่ว่าทำการอำเภอเมืองเลย หรือที่ว่าการอำเภอทั่วประเทศ ในเทศบาลตำบลนาอานมีใครบ้างที่ยังไม่ได้สมัครจิตอาสาพระราชทาน 904 วปร. ก็ให้นำบัตรประชาชนไปยื่นสมัครได้ที่ว่าการอำเภอเมืองเลยได้ ฝากงานบริหารงานบุคคลของพนักงานเทศบาล ช่วยตรวจสอบให้ด้วยว่ามีใครบ้างที่ยังไม่สมัครเป็นจิตรอาสาฯ



11. เรื่องจังหวัดเคลื่อนที่ ก็จะไปที่ตำบลนาแขม ท่านนายอำเภอได้เน้นไปในเรื่องการรวบรวมปัญหาในอำเภอเมืองเลย และเสวนาในกลุ่มคือ

- การจัดตั้งแหล่งท่องเที่ยว

- เรื่องภัยพิบัติ ซึ่งเทศบาลตำบลนาอานก็คงอยู่เรื่องนี้ที่จะต้องร่วมเสวนากับกลุ่ม

ภัยพิบัติร่วมกันมี กกทอง, นาแขม, น้ำหมาน ที่เกี่ยวข้องกับภัยน้ำท่วมที่

ชลประทานได้ไปทำฝายแล้วเกิดความเสียหาย ก็ยังไม่มีการแก้ไข ในส่วนของ

เทศบาลตำบลนาอาน จะเป็นเรื่องของการระบายน้ำที่จะต้องเข้าไปเสวนาในเรื่องนี้

12. เรื่องการอบรมชุด “นาคาพิทักษ์” เรื่องนี้ได้โอนเงินไปตั้งจ่ายแล้ว ในส่วนโครงการนี้ มอบให้นายสาวิทย์ มุ่งดี นักจัดการงานทั่วไปชำนาญการ เป็นผู้ดำเนินการโครงการฯ และจัดการฝึกอบรม

13. เรื่องชุมชนทูบีนัมเบอร์วัน ที่ได้นำเสนอบ้านขอนแดงไปนั้น ในวันที่ 15 มิถุนายน 2565 จะมีการประกวดอยู่ที่โรงเรียนเลยพิทยาคม ฝากทางกองการศึกษา ได้ประสานงานกับทางผู้ใหญ่กองคำ จันปิตุ ผู้ใหญ่บ้านหมู่ที่ 2 และทีมงานผู้ใหญ่ฯ เข้าไปสังเกตการณ์ด้วยว่าเขาทำอะไรบ้าง ในส่วนของเราจะสนับสนุนอะไรได้บ้างในการประกวดครั้งนี้

14. ในวันที่ 31 พฤษภาคม 2565 ท่านรองฯ วีระ สมพงษ์ ผู้อำนวยการกองสาธารณสุข นายวิชัย เที่ยงจิต นายสุริยา แก้วศิริ จพง.ป้องกันและบรรเทาสาธารณภัยชำนาญงาน นายศักดิ์สิทธิ์ ศรีเมืองแก้ว จพง.จพง.ป้องกันและบรรเทาสาธารณภัยอาวุโส ได้ไปออกสำรวจเรื่องของเทศบาลตำบลนาอาน จะทำการแก้ไขเปิดทางน้ำ ในวันที่ 2 มิถุนายน 2565 ได้สำรวจเส้นทางการไหลของน้ำ ปรากฏว่ามีปัญหาตรงช่วงอู่ไฮเทคยนต์น้ำไม่ไหล เพราะว่า ณ เวลานี้ ถ้าน้ำช่วงถนนมลิวรรณไหลตัวดี ก็จะไม่ได้

/เดือดร้อน...

- 5 –

เดือดร้อนอะไร ซำหลวงก็จะไม่ท่วมสามารถระบายน้ำออกไปได้ ซึ่งในวันที่ 2 มิถุนายน 2565 ก็จะรวมพลพนักงาน เจ้าหน้าที่ เทศบาลตำบลนาอานไปดำเนินการขุดลอก ถากถางหญ้าสิ่งปฏิกูล เริ่มลอกคลองห้วยน้ำนา ตั้งแต่สะพานเทคนิค ไปจนถึงถนนมลิวรรณอู่พีพี อีกส่วนหนึ่งก็ดำเนินการตั้งแต่ข้างร้านคาร์แคร์ตรงสนามฟุตซอล เปิดทางข้างบริษัทโค๊กเพราะมีร่องน้ำอยู่ ตอนนี้ทางแขวงการทางก็ได้มาดำเนินการมาลอกคลองไปในส่วนหนึ่งแล้ว ในส่วนของเทศบาลเมืองเลยก็ได้ดำเนินการไปเรียบร้อยแล้ว ก็ยังคงเหลือในส่วนของเทศบาลตำบลนาอาน งานป้องกันฯ ก็ให้จัดเตรียมอุปกรณ์เครื่องไม้เครื่องมือให้พร้อม ส่วนที่รับผิดชอบด้านทิศใต้ก็มีสำนักปลัดฯ กองการศึกษา โดยมีท่านรองฯ วีระ สมพงษ์ เป็นผู้ควบคุมกำกับดูแล ส่วนทางทิศตะวันออกโซนเทคนิคก็เป็นของกองช่าง กองสาธารณสุข โดยมีท่านรองฯ อาวุธ พรหมมนตรี เป็นผู้ควบคุมกำกับดูแล ในส่วนเรื่องอาหาร เครื่องดื่ม ทางคุณวสันต์ กัณหากุล นักวิชาการเกษตรปฏิบัติการ ได้จัดหาเรียบร้อยแล้ว งานประชาสัมพันธ์ก็ให้เตรียมความพร้อมด้วย ท่านนายกฯ จะลงพื้นที่ และตรวจเยี่ยมด้วย ก็ขอความร่วมมือในกิจกรรมในครั้งนี้ด้วย

19. เรื่องพระปางเมืองเลย รุ่นสร้างบุญ โดยคณะสงฆ์จังหวัดเลย 2 นิกาย และผู้ว่าราชการจังหวัดเลย เพื่อสมทบทุนสร้างตึก 10 ชั้น โรงพยาบาลเลย โดยหลวงพ่อสายทอง เตชะธัมโม เป็นองค์อุปถัมภ์ งบประมาณ 470 ล้านบาท เปิดให้สั่งจอง ดังนี้

1. ขนาด 19 นิ้ว (สำหรับตั้งโต๊ะหมู่บูชา) องค์ละ 4,999 บาท

2. ขนาด 10 เซนติเมตร (สำหรับตั้งหน้ารถ) องค์ละ 999 บาท

3. ขนาด 4 เซนติเมตร (สำหรับแขวนคอ) องค์ละ 199 บาท

เพื่อสร้างพระปางเมืองเลย รุ่นสร้างบุญ ให้พี่น้องไทเลย ได้มีบูชาครัวเรือนละ 1 เหรียญ และขอนุโมทนา พนักงาน เจ้าหน้าที่ทุกท่านร่วมสมทบทุนในครั้งนี้ มอบให้คุณสุรีรัตน์ ภักมี นักวิชาการเงินและบัญชีชำนาญการ สำรวจทำบัญชีรวบรวมในครั้งนี้ ในส่วนของผมก็มีข้อราชการจากอำเภอเมืองเลย จังหวัดเลยแจ้งให้ทราบเพียงเท่านี้ ขอเชิญส่วนราชการถัดไปแจ้งข้อราชการต่อไป

**นายวิทวัส วงศ์ป้อง -** เรียนประธานในที่ประชุม และสวัสดีผู้เข้าร่วมประชุมทุกท่าน ผมมีเรื่องแจ้งให้ทราบ ดังนี้

**หัวหน้าสำนักปลัด** 1. ในส่วนของสำนักปลัด ในเมื่อองค์กรฯ เราเป็นองค์กรฯ ใหญ่ ทำอย่างไรเราถึงจะมีความรักความสามัคคีซึ่งกันและกัน ในองค์กรของเราภายใต้การนำของท่านนายกเทศมนตรีตำบลนาอาน ท่านวิเวทย์ วิไชโย คณะผู้บริหารฯ ท่านปลัดฯ ซึ่งรับนโยบายจากอำเภอเมืองเลย จังหวัดเลย มานำชี้แจ้งข้อราชการแก่พนักงาน เจ้าหน้าที่ทุกท่านได้รับทราบปฏิบัติต่อไป ในส่วนนี้สำนักปลัดฯ กระผมนายวิทวัส วงศ์ป้อง หัวหน้าสำนักปลัด และรับผิดชอบผู้อำนวยการกองการเจ้าหน้าที่ และองค์กรฯ ของเราต้องมีความรัก ความสามัคคีในการทำงาน ในตัวชี้วัดต้องมีกิจกรรมสัมพันธ์ในองค์กรฯ ในช่วงนี้เป็นการจัดทำแผนงานโครงการ ในตำแหน่งหน้าที่ของข้าราชการแต่ละตำแหน่ง ต้องเปิดแนวคิดสร้างสรรค์โครงการฯ เพื่อนำมาทำ MOU ให้มีผลสัมฤทธิ์ ซึ่งโครงการฯ ก็มีแต่โครงการเดิม ๆ ก็อยากให้มีโครงการที่ท้าทายก็เลยให้คุณสุกัญญา อ่วมจันทะ นักทรัพยากรบุคคล

/ชำนาญการ...

- 6 –

ชำนาญการ ทำโครงการกิจกรรมสัมพันธ์กีฬาสี ภายในสิ้นปี 2565 นี้ นี่คือการสร้างสรรค์ขวัญกำลังใจ ให้เกิดแรงจูงใจในการปฏิบัติงาน

2. สำนักปลัดฯ แจ้งเรื่องงานพัฒนาชุมชน และการรับโอนข้าราชการส่วนท้องถิ่นอื่น และการจ้างพนักงานจ้างของเทศบาลตำบลนาอาน ดังนี้คือ

2.1 เมื่อวันที่ 17 มิถุนายน 2565 ได้โอนย้ายมาใหม่ 1 ท่าน จากเทศบาลตำบลนาดอกคำ คือนายปิยะพงษ์ มงคลบุราณ ตำแหน่ง นักพัฒนาชุมชนปฏิบัติการ สังกัด สำนักปลัดเทศบาลตำบลนาอาน

2.2 การจ้างพนักงานจ้างของเทศบาลตำบลนาอาน ได้มีการบรรจุแต่งตั้ง ณ วันที่ 1 มิถุนายน 2565 จำนวน 5 ท่าน ดังนี้

2.1 นางสาวอรัญญา หล้าทอง ตำแหน่ง ผู้ช่วย จพง.การคลัง

2.2 นายสงกรานต์ บุตรโยจันโท ตำแหน่ง ผู้ช่วย จพง.จัดเก็บรายได้

2.3 ว่าที่ร.ต.หญิงปนัดดา เบ้ามงคล ตำแหน่ง ผู้ช่วย จพง.จัดเก็บรายได้ 2.4 นางสาวมณีรัตน์ ไชยพลอินทร์ ตำแหน่ง ผู้ช่วย จพง.สุขาภิบาล

2.5 นายเสน พลรักษา ตำแหน่ง คนสวน

ณ ตอนนี้พนักงาน เจ้าหน้าที่ของเทศบาลตำบลนาอานมีจำนวนทั้งสิ้น 153 คน นำท่านวิเวทย์ วิไชโย นายกเทศมนตรีตำบลนาอาน เราต้องรู้รักรู้สาสมัคคีซึ่งกันและกัน เพื่อองค์กรของเรานำพาสู่โบนัสในสิ้นปีนี้

3. เรื่องสรุปผลการนำประกวดหมู่บ้านเศรษฐกิจพอเพียง บ้านเกษตรสมบรูณ์หมู่ที่ 12 โดยนายไพบูลย์ พงค์คำ นักพัฒนาชุมชนชำนาญการ เป็นผู้สรุปผลดังกล่าว

**นายไพบูลย์ พงค์คำ -** เรียนประธานในที่ประชุม และสวัสดีผู้เข้าร่วมประชุมทุกท่าน ขอแจ้งผลสรุปให้ทราบ ดังน**ี้นักพัฒนาชุมชนชำนาญการ** - ในวันที่ 26 พฤษภาคม 2565 เนื่องในกิจกรรมพัฒนาชุมชน ดีเด่นระดับจังหวัด

ประจำปี 2565 ประเภท หมู่บ้านเศรษฐกิจพอเพียง “อยู่เย็น เป็นสุข” ดีเด่น ณ วัดโพนสูง

บ้านแหล่งควาย - เกษตรสมบูรณ์ หมู่ 12 งานพัฒนาชุมชน สรุปผลการดำเนินงาน ดังนี้

ในการจัดกิจกรรม คือ “โคกหนองนาโมเดล” ตามหลักปรัชญาเศรษฐกิจพอเพียง โดยใช้

สถานที่ ณ บริเวณโคกหนองนาไร่จันทิมา (ไร่ของดาบตำรวจเดชา) บ้านเกษตรสมบรูณ์ และนำคณะกรรมการฯ ระดับจังหวัดมาให้การตัดสิน มีผู้นำหมู่บ้านในการตอบคำถามในกลุ่มอาชีพต่าง ๆ ของหมู่บ้านที่เป็นฐานความรู้ที่ผ่านมาได้รับคำชมเชยจากหัวหน้าส่วนราชการท่านณฐพล วิถี นายอำเภอเมืองเลย ว่าจัดกิจกรรมวันนี้ได้สมกับที่เป็นระดับอำเภอ ทางงานพัฒนาชุมชนขอขอบคุณเจ้าหน้าที่เทศบาลทุกท่าน ไม่ว่าจะเป็นสำนักนักปลัดฯ กองการศึกษา กองช่าง กองสาธารณสุข ที่ได้ดำเนินการขับเคลื่อนงานนี้ให้ผ่านไปด้วยดี มา ณ โอกาสนี้เป็นอย่างยิ่ง

**นายวิทวัส วงศ์ป้อง** - ในส่วนนี้ถือเป็นผลงานของ เทศบาลตำบลนาอาน ในส่วนงานของงานพัฒนาชุมชน ซึ่งเป็น

**หัวหน้าสำนักปลัด** โครงการพระราชดำริของในหลวงรัชกาลที่ 10 คือ **โครงการพัฒนาพื้นที่ต้นแบบการ**

**พัฒนาคุณภาพชีวิตตามหลักทฤษฎีใหม่ ประยุกต์สู่ “โคกหนองนาโมเดล”** ในส่วนสำนัก ปลัดฯ ก็ขอรายงานข้อราชการที่ได้รับมานำเรียนไว้เพียงเท่านี้

/นายสรยุทธ...

- 7 –

**นายสรยุทธ บุตรดีสุวรรณ** - เรียนประธานในที่ประชุม และสวัสดีผู้เข้าร่วมประชุมทุกท่าน กองช่างมีเรื่องแจ้งให้ทราบ

**นายช่างโยธาอาวุโส** ดังนี้

1. ในส่วนของกองช่างเทศบาลตำบลนาอาน ได้สรุปผลการดำเนินงานกองช่างเทศบาลตำบล นาอานงานที่จะดำเนินการในห้วง วันที่ 1 – 31 พฤษภาคม 2565 ดังนี้

1.1 ขออนุญาตก่อสร้าง และงานอื่นๆ

1.1.1 งานขออนุญาตก่อสร้าง จำนวน 8 ราย

1.1.2 การระวังชี้เขตและลงชื่อรับรองที่ดิน จำนวน 6 ราย

1.1.3 งานออกหนังสือรับรองสิ่งปลูกสร้าง จำนวน 4 ราย

1.1.4 หนังสือคำร้องซ่อมไฟฟ้า,ถนน,รางระบายน้ำ จำนวน 45 ราย

1.1.5 งานฎีกาเบิกจ่ายโครงการและงานอื่นๆในกองช่าง จำนวน 26

รายการ

1.1.6 งานขออนุมัติ/เบิกโครงการต่าง ตามเทศบัญญัติเทศบาลตำบลนาอาน

งบกลาง งบเงินอุดหนุน จำนวน 16 รายการ

1.2 เรื่องร้องเรียน

1.2.1 งานรังวัดตรวจสอบเขตเขา ป่าภูห้วยหมาก ภูทอก ภูบ่อบิด บ้านไร่ ทาม หมู่ที่ 5 กรณีที่มีคนร้องเรียน นายประวัติ ราชไพบูลย์ ได้ออกโฉนดที่ดินทับที่ดินสาธารณะ ได้ลงพื้นที่ตรวจสอบและประสานเจ้าพนักงานที่ดินแล้ว ขณะนี้อยู่ระหว่างการประสานกองคลังจัดทำเช็ค เพื่อเป็นค่าใช้จ่ายในการตรวจสอบรังวัดเขตเขา จำนวน 13,320 บาท

1.3 งานก่อสร้างขยายเขตระบบจำหน่ายไฟฟ้าสาธารณะจำนวน 2 สาย

1.3.1 สายหนองไฮ–ตานาเนตร บ้านฟากนา หมู่ที่ 4 การไฟฟ้าส่วนภูมิภาคได้สำรวจจัดทำแผนผังและประมาณค่าใช้จ่ายในการติดตั้งไฟฟ้าแล้ว เป็นงบประมาณ 78,193.27 บาท อยู่ระหว่างการลงนามบันทึกข้อตกลง

1.3.2 บริเวณถนนสายนาหนองไฮบริเวณบึงสาธารณะ(บุ่งใหญ่) บ้านขอนแดง หมู่ที่ 2 การไฟฟ้าส่วนภูมิภาคได้สำรวจจัดทำแผนผังและประมาณค่าใช้จ่ายในการติดตั้งไฟฟ้าแล้ว เป็นงบประมาณ 91,644.67 บาท อยู่ระหว่างการลงนามบันทึกข้อตกลง

1.4 โครงการฯ ที่อยู่ระหว่างการจัดซื้อจัดจ้างจำนวน 4 โครงการ

1.5 โครงการฯ ที่อยู่ระหว่างการเบิกจ่ายจำนวน 1 โครงการ

1.6 การเบิกจ่ายพัสดุ จำนวน 11 รายการ

2. ในส่วนงานที่จะดำเนินการในห้วงเดือนมิถุนายน 2565 คือกิจกรรมลอกลำคลองห้วย น้ำนา เพื่อการระบายน้ำในเทศบาลตำบลนาอานในวันพฤหัสบดี ที่ 2 มิถุนายน 2565 เริ่มเวลา 08.30 น. เป็นต้นไปโดยกองช่างรับผิดชอบ ณ บริเวณสะพานวิทยาลัยเทคนิคเลย ไปจนถึงบริเวณหลังวิทยาลัยเทคนิคเลยภายในซอยอินคำดีในส่วนของกองช่างก็มีข้าราชการแจ้งให้ทราบเพียงเท่านี้ ขอบคุณครับ

/นายวิชัย...

- 8 -

**นายวิชัย เที่ยงจิต** - เรียนประธานในที่ประชุม และสวัสดีผู้เข้าร่วมประชุมทุกท่าน กระผมมีข้อราชการแจ้ง

**ผอ.กองสาธารณสุข** ให้ทราบ ดังนี้

1. เมื่อวันที่ 24 -25 พฤษภาคม 2565 จากที่ผ่านมาเทศบาลตำบลนาอาน ได้รับเกียรติจากสำนักงานสภาพัฒนาเศรษฐกิจและสังคมแห่งชาติ ได้มาถอดบทเรียนการบริการ การบริหารงานที่เข็มแข็งของเทศบาลตำบลนาอานได้อย่างไร เพื่อจะเป็นตัวอย่างให้หน่วยงานอื่นในระดับประเทศไปปรับใช้งาน ถือเป็นสิ่งน่าภูมิใจกับเทศบาลตำบลนาอาน ที่หน่วยงานระดับประเทศเล็งเห็นว่า เทศบาลตำบลนาอานเป็นตำบลที่เข้มแข็ง มีการบริหารงานเป็นตัวอย่างได้ก็มาจากความร่วมมือร่วมใจของพี่น้องตำบลนาอาน และชุมชนหมู่บ้านทั้ง 12 หมู่บ้าน ได้ร่วมใจในการดำเนินงาน

2. เรื่องโรคโควิด – 19 ตามที่ท่านปลัดได้นำเรียนไปแล้วในเบื้องต้น โรคโควิด – 19 ก็ยังเป็นโรคติดต่อที่อันตรายอยู่ ซึ่งกระทรวงสาธารณสุขฯ ก็จะประกาศเป็นโรคประจำถิ่นตั้งแต่วันที่ 1 กรกฎาคม 2565 เป็นต้นไป ซึ่งทางจังหวัดเลยก็เป็นจังหวัดหนึ่งที่จะประกาศเป็น โรคประจำถิ่น แต่ว่าตัวชี้วัดหรือความเป็นไปได้ก็มี 2 เรื่องคือ

1. เรื่องจำนวนผู้ติดเชื้อ

2. การฉีดวัคซีนเข็มที่ 3 และเปอร์เซ็นต์การฉีดวัคซีนเข็มที่ 1 เข็มที่ 2 ต้องผ่านตามเปอร์เซ็นต์ที่กำหนดไว้ ในส่วนการฉีดวัคซีนเข็ม 3 ก็สามารถ walk in เข้าไปฉีดได้ที่โรงพยาบาลเลย ซึ่งฉีดเข็ม 3 เป็นตัวชี้วัดที่จะประกอบการประกาศให้เป็น โรคประจำถิ่น

3. เรื่องผู้ป่วยที่เข้ารับการบริการที่ศูนย์โควิด (CI) บ้านไร่ทาม ตั้งแต่เดือนมกราคม – พฤษภาคม 2565 มีผู้เข้ากระบวนการทั้งสิ้น 217 ราย โดยเป็นชาวตำบลนาอาน 64 ราย นอกนั้น 63 ราย เป็นประชาชนต่างตำบล ต่างอำเภอมารับบริการของเรา ตอนนี้ศูนย์ CI ทั้งจังหวัดยังคงเฝ้ารับบริการอยู่ มีของตำบลนาอานที่เดียว รอคำสั่งคณะกรรมการจังหวัดเลยสั่งประกาศปิดศูนย์ CI

4. เรื่องโรคฝีดาษลิง ตามสื่อ ณ ขณะนี้ คือ โรคไข้ฝีดาษลิง หรือ ไข้ทรพิษลิง เกิดจาก ไวรัส Othopoxvirus ซึ่งอยู่ในกลุ่มเดียวกันกับไวรัสโรคไข้ทรพิษ โดยค้นพบโรคนี้ครั้งแรกในลิง ซึ่งไปรับเชื้อมาโดยบังเอิญ จึงเป็นที่มาของชื่อโรค “ฝีดาษลิง” โรคฝีดาษลิงแพร่ระบาดอยู่ทั่วไปในทวีปแอฟริกา จนกลายเป็นโรคประจำถิ่น บังเอิญไประบาดที่ยุโรป เนื่องจากชาวอังกฤษเดินทางมาแอฟริกาเลยทำให้ติดเชื้อกลับไป โรคฝีดาษลิง ระยะเวลาฟักตัวของโรคฝีดาษลิง จะใช้ระยะเวลาในการฟักตัวประมาณ 7 - 14 วัน ผู้ติดเชื้อจะมีอาการแสดงต่างๆ ดังนี้

4.1 มีไข้ ไข้สูง

4.2 ปวดตัว ปวดกล้ามเนื้อ ปวดหลัง

4.3 ปวดกระบอกตา

4.4 ต่อมน้ำเหลืองโตทั่วร่างกาย

จากสถานการณ์การแพร่ระบาดทั่วโลก ยังไม่พบผู้ป่วยโรคไข้ฝีดาษลิงที่มีอาการรุนแรง โดยทั่วไปแล้วผู้ป่วยจะสามารถหายจากโรคได้เอง ในระยะเวลาประมาณ 2 - 4

/สัปดาห์...

- 9 –

สัปดาห์ สำหรับประเทศไทยยังไม่มีการรายงานการติดเชื้อ ฉะนั้นถ้าได้รับข่าวสาร ก็ให้พินิจพิเคราะห์ข่าวสารให้ดี

5. เรื่องเทศบาลตำบลนาอาน ได้รับคัดเลือกเป็นตำบลต้นแบบในการอำนวยความสะดวกกับพี่น้องประชาชน โดยการใช้เทคโนโลยีที่เหมาะสมหรือเรียกอีกย่างหนึ่งว่า “ตำบลดิจิตอล” ในวันที่ 6 พฤษภาคม 2565 ที่ผ่านมาได้ร่วมประชุมกับคณะทำงานฯ และทดลองใช้ระบบตำบลดิจิตอล หลักการทำงานก็คือ

5.1 อำนวยความสะดวกกับพี่น้องประชาชน เช่น กรณีแจ้งไฟฟ้าเสีย ถนนหนทางชำรุด หรือแจ้งขอความช่วยเหลือ สามารถแจ้งผ่านแอฟพิเคชั่น หรือทางเว็ปออนไลน์ได้ โดยการถ่ายรูปโพสปัญหาที่ขัดข้อง แจ้งมาทางแอดมินผ่านระบบแอฟมาก็จะโชว์ภาพพร้อมพิกัดที่ขัดข้องได้ถูกต้องประมาณนี้

ซึ่งในเรื่องนี้ได้ปรึกษาประสานงานกับท่านปลัดฯ แล้วว่าผู้ที่จะเป็นแอดมินในเรื่องบริการช่วยเหลือประชาชนนี้ จะเป็นผู้อำนวยการแต่ละส่วนราชการที่เกี่ยวข้อง ไม่ว่าจะเป็นเรื่องเกี่ยวข้องกับส่วนไหน ข้อมูลก็จะแจ้งเข้ามาที่ส่วนกลาง ไปที่ผู้อำนวยส่วนราชการ และไปที่ท่านปลัดฯ เพื่อที่จะได้ให้ผู้บริหารฯ ได้รับข้อมูลด้วยพร้อมกัน

5.2 เรื่องวันงดสูบบุหรี่โลก เมื่อวันที่ 31 พฤษภาคม 2565 **"วันงดสูบบุหรี่โลก"** หมายถึง การขจัดสิ่งที่ไม่ดีออกไปจากตัวเรา เนื่องจากเล็งเห็นอันตรายของบุหรี่ต่อสุขภาพ ของผู้สูบบุหรี่และผู้ไม่สูบบุหรี่แต่ได้รับควันบุหรี่ เพื่อกระตุ้นให้ผู้สูบบุหรี่เลิกสูบ การสูบบุหรี่นั้นถือเป็นการทำลายสุขภาพ ทั้งต่อผู้สูบเองและผู้อยู่ใกล้ชิดที่สูดเอาอากาศที่มีควันบุหรี่เข้าไป เพราะควันบุหรี่ประกอบด้วยสารที่เป็นอันตรายต่อสุขภาพ และมีสารก่อมะเร็ง ให้โทษอย่างไร ขอเชิญชวนทุกท่านที่ประสงค์ที่จะ ลด ละ เลิก การสูบ ก็แจ้งความจำนงได้ และช่วงเข้าพรรษาก็จะมีกิจกรรม “งดเหล้า งดบุหรี่ เข้าพรรษา” ท่านประธานกับท่านคณะผู้บริหาร และทีมงานว่าถ้าใครสามารถงดได้ จะมี “เสื้อสามารถ” มอบให้ ถ้าใครทำได้ก็เป็นผลดีกับเราสุขภาพดีขึ้น ทำให้ค่าใช้จ่ายลดลงไปด้วย ในส่วนงานกองสาธารณสุขก็ให้นำเรียนข้อราชการไว้เพียงเท่านี้

**นายธนศิษฐ์ เริงฮัง** - เรียนประธานในที่ประชุม และสวัสดีผู้เข้าร่วมประชุมทุกท่าน กระผมมีข้อราชการที่แจ้ง

**ผอ.โรงเรียน ทต. 1** ให้ทราบ ดังนี้

1. โรงเรียนเทศบาลนาอาน 1 บ้านติดต่อ ขอแจ้งให้ทราบว่า ในวันที่ 1 มิถุนายน 2565 ได้รับบุคลากรทางการศึกษาจ้างเหมา 3 ราย ตามสาขาวิชาที่เสนอให้ไป คือ

1.1 เอกปฐมวัย 1 ราย

1.2 วิทยาศาสตร์เคมี 1 ราย

1.3 เอกคอมพิวเตอร์ 1 ราย

ทั้งนี้ทางโรงเรียนเทศบาลนาอาน 1 บ้านติดต่อ ได้มอบหมายหน้าที่พิเศษให้เป็นที่เรียบร้อยแล้ว สืบเนื่องจากวันที่ 21 – 24 กรกฎาคม 2565 ที่จะถึงนี้ เทศบาลเมืองร้อยเอ็ด ได้เป็นเจ้าภาพสอบการแข่งขันทักษะวิชาการภาคตะวันออกเฉียงเหนือที่จังหวัดร้อยเอ็ด ทางโรงเรียนเทศบาลนาอาน 1 บ้านติดต่อ ก็จะส่ง

/เด็กนักเรียน...

- 10 –

เด็กนักเรียนเข้าร่วมแข่งขันในครั้ง 1 ในภาคตะวันออกเฉียงเหนือหลาย ๆ โรงเรียนยังไม่ได้ร่วมแข่งขันก็คือ การแข่งขันบังคับหุ่นยนต์ชั้นประถมศึกษาปีที่ 4 – 6 หุ่นยนต์ตัวนี้เป็นลักษณะออกอัตโนมัติ ที่เราได้ครูมาวันนี้ก็เป็นมือหนึ่ง นำหุ่นยนต์เข้าสู่ระดับประเทศของมหาวิทยาลัยศรีปทุม จะเอาการแข่งขันบังคับหุ่นยนต์เป็นตัวชูโรงของโรงเรียนเทศบาลนาอาน 1 บ้านติดต่อ เข้าแข่งขันหุ่นยนต์ในครั้งนี้

2. การแข่งขันทักษะคอมพิวเตอร์ จะส่งแข่งขันโปรแกรมเพาเวอร์พอยต์ และโปรแกรมไมโครซอฟต์เวิร์ด เป็นอีกหนึ่งเป้าหมายและความหวังกับเด็กนักเรียนโรงเรียนเทศบาลนาอาน 1 บ้านติดต่อ ทั้งนี้ทั้งนั้นทุกอย่างก็เป็นการขยายให้เด็กนักเรียนได้รับการเรียนรู้ต่างที่ ต่างเมืองว่า การแข่งขันทักษะระดับภาคตะวันออกเฉียงเหนือ ต้องฝ่าฟันอุปสรรคขนาดไหน ที่เราจะได้ที่ 1 และเราต้องไปแข่งขันระดับประเทศต่อ นี่คือสิ่งที่วางไว้และนำเรียนให้พี่น้องชาวเทศบาลตำบลนาอานได้รับทราบว่า ทางโรงเรียนเทศบาลนาอาน 1 บ้านติดต่อ ได้ทำอะไรบ้างของ สพฐ. วางเป้าหมายไว้ว่าเขาก็เป็นที่ 1 โรงเรียนเทศบาลนาอาน 1 บ้านติดต่อ เราก็เป็นที่ 1 ของโรงเรียนในระดับท้องถิ่น

3. โครงการ To be Number one โรงเรียนเทศบาลนาอาน 1 บ้านติดต่อ ในวันที่๙มิถุนายน ๒๕๖๕ จัดกิจกรรมโครงการวันไหว้ครูและเลือกตั้งประธานนักเรียน ประจำปีการศึกษา ๒๕๖๕ และมีการตั้งชมรม To be Number one ในสถานศึกษาด้วย โดยประสานขอให้คุณครูแดง จะมาให้ความรู้เรื่องยาเสพติดให้กับ โรงเรียนเทศบาลนาอาน 1 บ้านติดต่อ คือสิ่งที่ได้วางเป้าหมายไว้ให้กับโรงเรียนเทศบาลนาอาน 1 บ้านติดต่อ

4. เรื่องการฉีดวัคซีนโรคโควิด – 19 ของบุคลากรครูโรงเรียนเทศบาลนาอาน 1 บ้านติดต่อ ได้ 100% ส่วนนักเรียนได้ 70% ได้ฉีดครบตามเป้าหมายที่กำหนดไว้ ในส่วนโรงเรียนเทศบาลนาอาน 1 บ้านติดต่อ ขอนำเรียนข้อราชการไว้เพียงเท่านี้

**มติที่ประชุม รับทราบ**

**ระเบียบวาระที่ 5 เรื่องอื่นๆ**

**นายกัณฐสิทธิ์ จันทร์ศิริ** - เรื่องยาเสพติด ก็ฝากเน้นย้ำในเรื่องนี้ไว้ด้วย จะมีการสุ่มตรวจสารยาเสพติด แต่ไม่รู้วันไหน

**ปลัดเทศบาลฯ** เวลาใน เดือนไหน จึงแจ้งไว้ให้ทราบไว้ก่อนเพื่อให้เตรียมความพร้อมร่างกาย ให้ปลอดโปร่ง

และปลอดภัยในการตรวจ

**-** เรื่องในระหว่างวันที่ 15 พฤษภาคม – 15 สิงหาคม 2565 เป็นวันประกาศงดจับสัตว์น้ำ

ซึ่-/งเป็นฤดูว่างไข่ แต่ให้จับได้โดยใช้เครื่องมือประเภทอุปกรณ์เล็กๆ เช่น สวิง ที่มีปากกว้างไม่เกิน 2 เมตร นอกนั้นห้าม ก็ฝากไว้ด้วย

- เรื่องการอยู่เวรศูนย์โควิด บ้านไร่ทาม ก็ยังปฏิบัติเข้าเวร – ยาม ปกติเฉพาะของเทศบาลตำบลนาอาน ส่วนค่าตอบแทนก็ยังคงเดิม ซึ่งในส่วนนี้เป็นหน้าที่ที่ต้องร่วมมือกันปฏิบัติจนกว่าจะมีคำสั่งให้ปิด

- เรื่องการตรวจสุขภาพประจำปี ก็ฝากให้งานบริหารงานบุคคลของพนักงานเทศบาล ได้สำรวจผู้ที่ต้องตรวจสุขภาพ ฝากไว้ด้วย

/เรื่องพ.ร.บ....

- 11 –

- เรื่อง พ.ร.บ. ประกันภัยรถฯ ขอเน้นย้ำว่า โดยเฉพาะพนักงานเทศบาลตำบลนาอาน ที่ขับรถทุกชนิด ให้ทำประกันอุบัติเหตุไว้ทุกคนเพื่อความปลอดภัยในกรณีเกิดอุบัติเหตุ

**มติที่ประชุม รับทราบ**

**เลิกประชุม เวลา 16.00 น.**



(ลงชื่อ) ผู้จดรายงานการประชุม

(นางชุลีพร รามศิริ)

 คนงาน

(ลงชื่อ) ผู้ตรวจรายงานการประชุม

(นางสาวอรอนงค์ นนทจันทร์)

นักจัดการงานทั่วไป ปฏิบัติการ

**การประชุมเจ้าหน้าที่เทศบาลตำบลนาอาน**

**ครั้งที่ 6 / 2565**

**วันพุธ ที่ 1 มิถุนายน 2565 เวลา 14.00 น.**

**ห้องประชุมสำนักงานเทศบาลตำบลนาอาน อำเภอเมืองเลย จังหวัดเลย**



 

  